Tømten naturminne

Tømten naturminne ligger i skogområdet like nordøst for tunet på Tømten gård ved Moelv i Ringsaker. Her blottlegges bergart fra den geologiske perioden underkambrium (tidlig kambrium), som bare finnes helt nord i Oslofeltet. Men også her finnes den sjelden oppe i dagen, da den består av en skifer som forvitrer lett. Lokaliteten på Tømten er typelokalitet for dette laget av de sedimentære bergartene, og har meget stor verdi for forskning og undervisning. I reservatet gjelder forbud mot alle inngrep i grunnen, herunder flytting og påfylling av masse, samt hamring, kiling, sprengning og innsamling av prøver. Det er også forbudt å risse eller male på fjell og steinblokker, samt å gjøre opp varme. Referanser Eksterne lenker (no) Tømten naturminne i Miljødirektoratets nettsted Naturbase